Uradni list L 085 , 30/03/1994 str. 0066 - 0070

finska posebna izdaja: poglavje 2 zvezek 14 str. 0009

švedska posebna izdaja: poglavje 2 zvezek 14 str. 0009



Sklep Skupnega odbora EGP št. 4/94 z dne 8. februarja 1994 o spremembi Protokola 30 k Sporazumu EGP o sodelovanju na področju statistike SKUPNI ODBOR EGP JE ob upoštevanju Sporazuma o evropskem gospodarskem prostoru, prilagojenega s Protokolom o prilagoditvi Sporazuma o evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma, ker Protokol 30 k Sporazumu predvideva sodelovanje držav EFTE pri postopkih Skupnosti na področju statistike, da se zagotovi izvedljivost, doslednost in primerljivost vseh zahtevanih statističnih podatkov; ker je treba finančne in upravne določbe Protokola 30 ažurirati, da se predvidi skupni Statistični program EGP; ker bi moral Statistični program EGP temeljiti na Okvirnem programu Evropskih skupnosti za prednostne postopke na področju statističnih podatkov od 1993 do 1997 in bi moral vključiti tiste programske elemente, ki so potrebni za opisovanje in spremljanje vseh pomembnih gospodarskih, socialnih in okoljskih vidikov EGP; ker je treba specifične postopke Statističnega programa EGP izvesti posebej pazljivo, da se zmanjša breme za respondente pri odgovarjanju na statistične vprašalnike do stroška zbiranja podatkov, in z dosledno zavezanostjo načelu statistične zaupnosti, SKLENIL NASLEDNJE: Člen 1 Protokol 30 k Sporazumu se spremeni, kakor je določeno v členih 2 do 7. Člen 2 Odstavek 2 se nadomesti z naslednjim: "2. Od 1. januarja 1994 države EFTE sodelujejo v okviru načrtov za prednostne postopke na področju statističnih podatkov. Vzpostavi se zlasti Statistični program EGP kot podskupina Statističnega programa ES, ustanovljenega na podlagi Odločbe Sveta, na katero se sklicuje odstavek 9. Statistični program EGP predstavlja okvir, v katerem se izvajajo vse statistične dejavnosti EGP. Elementi Statističnega programa EGP so našteti v Prilogi. Konferenca, na katero se sklicuje odstavek 1, vsako leto pripravi smernice za izvajanje Statističnega programa v naslednjem letu. Omenjene smernice se določijo vzporedno z letnimi smernicami za izvajanje Statističnega programa ES, skladno s členom 3 Odločbe Sveta iz odstavka 9. Konferenca po potrebi predloži Skupnemu odboru EGP postavke, ki jih je treba dodati ali izbrisati iz seznama v Prilogi." Člen 3 Kot novi odstavek 3, se doda naslednje: "3. Države EFTE polno sodelujejo v odborih ES, ki pomagajo Komisiji ES pri upravljanju ali pripravi ukrepov iz odstavka 2, če so zadevni subjekti zajeti v Sporazumu." Člen 4 Prejšnji odstavki 3, 4 in 6 se združijo in postanejo trije pododstavki novega odstavka 4. Člen 5 Odstavek 5 se nadomesti z naslednjim: "5. Od 1. januarja 1994 države EFTE finančno prispevajo za postopke, vključene v Statističnem programu EGP, skladno s členom 82(1)(a) Sporazuma in njegovih Finančnih uredb. Države EFTE krijejo dodatne stroške Eurostatu za shranjevanje, obdelavo in diseminacijo podatkov iz svojih držav, skladno z določbami Sporazuma. Zadevne zneske občasno določi Skupni odbor EGP. Države EFTE finančno prispevajo za materialne stroške Skupnosti, razen stroškov shranjevanja, diseminacije ali obdelave podatkov, skladno s členom 82(1)b Sporazuma." Člen 6 Kot nove odstavke 6,7,8 in 9 se doda naslednje: "6. Države EFTA se vključijo v statistične dejavnosti, zajete v Statističnem programu EGP do enakega obsega kot države članice ES, skladno z določbami Sporazuma. 7. Odgovornost za izvajanje posebnih statističnih postopkov v državah EFTE prevzamejo državni statistični organi; Postopki izvajanja upoštevajo organizacijo uradne statistike vsake države EFTE. Kadar ukrepi izvajanja za države članice ES, ki temeljijo na členu 4(c) Odločbe Sveta iz odstavka 9, pomenijo prenos razpoložljivih podatkov ali drugih razpoložljivih informacij o dejavnostih, zajetih v Statističnem programu EGP Komisiji, se uporabljajo tudi za države EFTA, skladno z odstavkom 4. 8. Na zahtevo Skupnega odbora EGP in v vsakem primeru v tretjem letu sodelovanja in ponovno ob zaključku obdobja, zajetega v Statističnem programu EGP, Konferenca, na katero se sklicuje odstavek 1, preveri doseženi napredek. Še zlasti oceni, če so cilji, prednostne naloge in načrtovani postopki doseženi v tem obdobju in predloži poročilo, ki ga odobri Skupni odbor EGP. 9. Naslednji akt Skupnosti je predmet tega Protokola: 393 D 0464: Odločba Sveta 93/464/EGS z dne 22. julija o okvirnem programu za prednostne postopke na področju statističnih informacij od 1993 do 1997 (UL L 219, 28.8.1993, str. 1)." Člen 7 Doda se Dodatek, akor je določeno v Prilogi. Člen 8 Ta sklep začne veljati 1. maja 1994, če so bila Skupnemu odboru EGP predložena vsa uradna obvestila v skladu s členom 103(1) Sporazuma. Člen 9 Ta sklep se objavi v sklopu EGP in v Dopolnitvi EGP Uradnega lista Evropskih skupnosti. V Bruslju, 8. februarja 1994 Za Skupni odbor EGP Predsednik N. van der Pas -------------------------------------------------- PRILOGA " Dodatek Seznam programskih elementov statističnega programa EGP Standardizacija in nove metode elektronske obdelave podatkov Izgradnja Evropskega statističnega informacijskega sistema Omrežje NSI (nacionalnih statističnih informacij) Splošne zbirke Bruto nacionalni proizvod Evropski sistem integriranih gospodarskih računov (ESR) Aktualna metodološka vprašanja v nacionalnih računih Izdelava bilanc Okoljski nacionalni računi Agregati nacionalnih računov Četrtletni nacionalni računi Javno-finančne bilance Računi drugih institucionalnih sektorjev Panožni računi - strukturne baze podatkov Input-output tabele Delniški kapital Metodologija paritete kupne moči Ankete o cenah industrijskih proizvodov Metodologija in uskladitev nacionalnih indeksov cen življenjskih potrebščin Priprava nacionalnih indeksov cen življenjskih potrebščin Ankete o cenah za končno potrošnjo Uskladitev monetarne, finančne in plačilno bilančne statistike ECU in statistika EMS Premoženjska bilanca države Finančni računi Finančne bilance Finančni in denarni kazalci - kratkoročni kazalci Finančni in denarni kazalci - strukturni kazalci Statistika mednarodne trgovine s storitvami in geografska razčlenitev aktualnega knjigovodskega stanja Metodologija za izračun plačilne bilance Sistem EFTA za zbiranje podatkov o plačilni bilanci Kratkoročni statistični podatki o plačilni bilanci Statistični podatki o mednarodnem pretoku kapitala Statistični podatki o trgovini s storitvami in geografska razčlenitev salda tekočega računa Nomenklatura gospodarskih dejavnosti Klasifikacija proizvodov po dejavnostih (CPA) Strežnik nomenklatur Funkcionalne in izpeljane klasifikacije Usklajevanje statistike in računov - splošno Usklajevanje statistike in računov - makroekonomsko Usklajevanje statistike in računov - mikro in makro Odnosi z državami članicami Institucionalne zadeve in statistični sistemi Analiza zunanje trgovine Statistika v zvezi z blagovno menjavo ES/EFTA in EGP s tretjimi državami: Metodologija Nomenklature blaga za menjavo zunaj in znotraj EGP Državna nomenklatura Statistika zunanje trgovine - priprava Statistika zunanje trgovine - diseminacija Statistična zaupnost Metodologija statistike energetike Ankete o porabi energije Anketa o kombinirani proizvodnji elektrike in toplote Struktura, bilance in input-output tabele Obnovljivi viri energije Cene energije Posebni postopki v podporo novih politik Skupnosti Surovine (bilance in obnavljanje surovin) Prilagoditev industrijske statistike potrebam enotnega trga po 1992 Povezave z gospodarstvom Industrijska statistika: metodologija Industrijska statistika: analiza Letna evropska poslovna anketa - industrija Kratkoročni kazalci za industrijo PRODCOM MSP Posebni in prednostni postopki Priprava in diseminacija statistike železa in jekla Statistika o raziskavah in razvoju ter inovacijah Statistična raziskovanja Statistične tehnike za merjenje in obdelavo podatkov (registri, sosveti, meritve konkurenčnosti in kohezije) Storitve - metodologija, metodološko usklajevanje statistike podjetij Storitve: priprava in diseminacija Proizvodi storitev Storitve - kratkoročni trendi Finančne storitve, vključno z zavarovalništvom Poslovne storitve Komunikacije in audiovizualne storitve Storitve za posameznike in institucije Družbe javnega sektorja in vlada mikroekonomski vidiki javnega sektorja Trgovina Turizem: metodologija priprava in diseminacija HORECA in potovalne agencije Transport - metodologija Transport - priprava in diseminacija Notranji prevoz blaga Prevoz po morju Zračni transport Potniški prevoz Dejavnosti transportnih podjetij Evropska statistika prometnih nesreč Anketa Skupnosti o aktivnem prebivalstvu (AAP) Aktivno prebivalstvo, zaposlenost in brezposelnost Delovni čas in obseg dela Definicije in metode za statistiko zaposlenosti Aktualna demografska statistika Program popisa EGP Migracija in migranti Demografske projekcije v EGP Evropski forum za študije populacije Socialna varnost - ESSPROS finančni tokovi (prihodki in odhodki) in število upravičencev Socialna varnost: analiza funkcij Socialna varnost: mikro-ekonomske študije Kazalci revščine Panelna anketa o gospodinjstvih Usklajevanje anket o družinskem proračunu Prejemki gospodinjstev Statistika o življenjskih pogojih gospodinjstev Socialna in regionalna banka podatkov Spremljanje socialne statistike Anketa o porabi časa Socialni položaj "ciljnih skupin" in "ciljnih stanj" Izobraževanje Poklicno usposabljanje Definicije in metode izobraževanja in statistika usposabljanja Evropska statistika o nesrečah pri delu Evropska statistika o nesrečah doma in v prostem času (EHLASS) Usklajevanje podatkov o poklicnih boleznih Kratkoročni kazalci plač Usklajena statistika osebnih prejemkov v industriji in pri storitvah Anketa o stroških dela Anketa o strukturi plač Regionalni računi Socialna statistika na regionalni ravni Kmetijska statistika na regionalni ravni Druge regionalne statistike (transport, energetika, okolje, RR itd.) Nomenklatura NUTS Regionalna banka podatkov in objave Lokalni podatki Ankete Skupnosti o strukturi kmetijskih gospodarstev Podatkovna baza EUROFARM Statistika gozdarstva Tipologija Skupnosti kmetijskih gospodarstev Ekonomski računi za kmetijstvo Raba kmetijskih zemljišč Raba kmetijskih zemljišč — žita Rastlinski pridelki - pridelava žita Rastlinski pridelki - bilance žita Pridelava mleka in bilance preskrbe z mlekom Pridelava in bilance - ribiški proizvodi Objava statistike okolja Statistika vode Statistika emisij Statistika odpadkov Zbiranje ekonomskih podatkov o okolju Statistika okoljskih izdatkov - industrija in storitve Statistika državnih izdatkov Statistika gospodinjskih izdatkov Statistika o gospodarskih in finančnih instrumentov okoljske politike Transport, turizem in okolje Podjetja in okolje, ekološka industrija Energetika in okolje Kmetijstvo, gozdarstvo in okolje Dotok materiala izbranih proizvodov in snovi, škodljivih zdravju in okolju Okvir, računi in kazalci Razvoj uradne okoljske statistike Skupnosti in okoljska statistika EGP Prostorska statistika Baza podatkov ENVSTAT " --------------------------------------------------